Diari Oficial de la Generalitat Valenciana


Sumari del DOGV 9591, del 09-05-2023 (2023/4690)

RESOLUCIÓ de 20 d'abril de 2023, de la Direcció General d'Obres Públiques, Transport i Mobilitat Sostenible, per la qual s'autoritza ampliar determinats àmbits de prestació de serveis de taxi amb motiu de la celebració d'esdeveniments festius durant l'any 2023 a la província de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9591

Data del DOGV
:   09-05-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/4690


Data del document
:   20-04-2023

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * taxi

RESOLUCIÓ de 20 d'abril de 2023, de la Direcció General d'Obres Públiques, Transport i Mobilitat Sostenible, per la qual s'autoritza ampliar determinats àmbits de prestació de serveis de taxi amb motiu de la celebració d'esdeveniments festius durant l'any 2023 a la província de València. [2023/4690]  
L'article 21 de la Llei 13/2017, de 8 de novembre, de la Generalitat, del taxi de la Comunitat Valenciana, permet exceptuar la limitació geogràfica dels serveis de taxi quan es produïsquen situacions extraordinàries que donen lloc a un increment de la demanda superior a l'oferta existent en l'àrea on s'originen. Aquesta possibilitat està limitada a taxis amb residència en àmbits limítrofs o pròxims i aplicant la tarifa de l'àmbit de residència de l'autorització o, en el seu cas, a la tarifa interurbana.  
  
A fi d'acomodar, durant la celebració dels esdeveniments festius programats per a enguany a la província de València, l'oferta de taxi existent a la demanda extraordinària de serveis que aquests generan, procedeix ampliar, de manera puntual, l'àmbit de prestació de serveis de taxi de vehicles amb residència en àmbits funcionals pròxims, amb la finalitat de garantir, en aquests casos, la cobertura de les necessitats de mobilitat que es produïsquen.  
En conseqüència, vista la sol·licitud de la Federació Sindical del Taxi, l'Associació Gremial d'Autotaxis i les al·legacions efectuades per l'Associació Gremial d'Autotaxis de València i de l'Associació de Taxistes de la Comunitat Valenciana, en virtut de les competències delegades per la Direcció General d'Obres Públiques, Transport i Mobilitat en la Resolució de 26 d'octubre de 2022, de la Direcció General d'Obres Públiques, Transports i Mobilitat Sostenible, sobre delegació de signatura en les persones responsables dels serveis territorials del Transport (DOGV 9470 / 15.11.2022), resolc:  
  
Primer  
Autoritzar els titulars d'autorització VT amb residència en l'àrea de prestació conjunta de la Safor, Gandia, Tavernes de la Valldigna i Oliva, la presa de servei de viatgers fora de la seua àrea funcional, en els municipis i en les dates de l'any en curs que es detallen a continuació:  
  
a) A Oliva, per la celebració de Moros i Cristians, els dies 20 a 23 de juliol.  
b) A Tavernes de la Valldigna:  
- Per la festivitat de Sant Joan, des de les 20.00 hores del 23 de juny fins a les 08.00 hores del 24 de juny.  
- Pel Festival Iboga Summer, del 27 al 30 de juliol.  
- Pel Festivern, del 29 de desembre a l'1 de gener de 2024.  
c) A Gandia:  
- Per la festivitat de Sant Joan, des de les 20.00 hores del 23 de juny fins a les 07.00 hores del 24 de juny;  
- Pel Pirata Beach Festival, del 12 al 15 de juliol;  
- Pel Mediterránea Festival, del 18 al 20 d'agost.  
- Per la fira i festes locals, del 28 de setembre al 2 d'octubre.  
d) En qualsevol dels municipis de la comarca de la Safor:  
- Els caps de setmana de juliol i agost des de les 21.00 hores del dissabte a les 07.00 hores del diumenge.  
- La Nit de Nadal des de les 21.00 hores del 24 a les 07.00 hores del 25 de desembre.  
- La Nit de Cap d'Any des de les 21.00 hores del 31 de desembre a les 07.00 hores de l'1 de gener de 2024.  
  
Segon  
Autoritzar els titulars d'autorització VT, amb residència en qualsevol dels municipis de la Ribera Baixa i a Alzira, Algemesí, Carcaixent i Tavernes de la Valldigna, la presa de servei de viatgers a Cullera:  
  
- Per la festivitat de Sant Joan, des de les 20.00 hores del 23 de juny fins a les 08.00 hores del 24 de juny.  
- Durante la celebració del Zevra Festival, els dies 21 al 24 de juliol.  
- Per la celebració del Medusa Sunbeach Festival, de l'11 al 13 d'agost.  
- Durant els caps de setmana de juliol i agost des de les 21.00 hores del dissabte fins a les 07.00 hores del diumenge.  
  
Tercer  
Autoritzar els titulars d'autorització VT amb residència en l'àrea de prestació conjunta de València la recollida de viatgers fora del seu àmbit, en les condicions que es detallen a continuació:  
- A Cullera, per la celebració del Medusa Sunbeach Festival, de l'11 al 13 d'agost.  
- A Buñol, amb motiu de La Tomatina, el 30 d'agost.  
- A Cheste, per la celebració del Gran Premi de Moto GP, els dies 24 a 26 de novembre.  
  
Quart  
La present resolució està supeditada a l'efectiva celebració dels esdeveniments assenyalats i s'acomoden als dies en què efectivament se celebre l'esdeveniment.  
  
Cinqué  
Els taxis amb residència en el municipi d'inici del servei tindran prioritat en la presa de viatgers en les parades existents o habilitades per a la provisió dels serveis de transport en vehicles de turisme pels ajuntaments amb motiu dels esdeveniments indicats en la present resolució.  
  
Contra la present resolució que no esgota la via administrativa, es podrà interposar recurs d'alçada davant la secretària autonòmica d'Obres Públiques, Transports i Mobilitat Sostenible en el termini d'un mes, a comptar des de l'endemà de la seua publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015 d'1 d'octubre, del procediment administratiu comú de les administracions públiques, sense perjudici que s'utilitze qualsevol altra via que es considere oportuna.  
  
València, 20 d'abril de 2023.- La directora general d'Obres Públiques, Transports i Mobilitat Sostenible p. d. (Resolució 26.10.2022; DOGV núm. 9470 / 15.11.2022), la cap del Servei Territorial de Transports de València: M. Aída González-Fleitas de la Serna.